กู้ทาสคืนไทย - Save Ayutthaya Kingdom

โปสเตอร์

### เค้าโครงเรื่องจาก

พระราชประวัติของสมเด็จพระนเรศวรมหาราชเนื้อเรื่องส่วนหนึ่งจากนวนิยายเรื่อง "ขุนศึก"

### นำแสดงโดย

กระต่ายขาว ดาวรุ่งธนวรรณ ดาวรุ่ง

ฟ้าประทาน หลานหอมหวล

จะเด็ด ดาวรุ่ง

เอกรัก เจริญรัตน์

ต๋อย โปเต้

### ลิขสิทธิ์ของ

บริษัท โรส วีดีโอ จำกัด

**กู้ทาสคืนไทย** เป็นการแสดงของลิเกคณะ **กระต่ายขาว ดาวรุ่ง**โดยนำเค้าโครงเรื่องส่วนใหญ่มาจาก **พระราชประวัติของสมเด็จพระนเรศวรมหาราช** และเนื้อเรื่องส่วนหนึ่งจากนวนิยายเรื่อง "**ขุนศึก**" มาแสดง นำแสดงโดย กระต่ายขาว ดาวรุ่ง, ธนวรรณ ดาวรุ่ง, ฟ้าประทาน หลานหอมหวล, จะเด็ด ดาวรุ่ง, เอกลักษณ์ ลูกธนบุรี, ต๋อย โปเต้

## เนื้อเรื่องย่อ

ในปีพ.ศ. 2124 พระเจ้านันทบุเรงได้ขึ้นเสวยราชสืบต่อและได้สถาปนามังสามเกียดขึ้นเป็นรัชทายาทครองตำแหน่งมหาอุปราชาแห่งราชอาณาจักรหงสาวดี พระเจ้านันทบุเรงทรงเกรงว่าสืบไปเบื้องหน้าสมเด็จพระนเรศวรจะเป็นภัยต่อพระราชวงศ์แลแผ่นดินหงสา จึงหาเหตุวางกลศึกหมายจะปลงพระชนม์สมเด็จพระนเรศวรเสียที่เมืองแครง แต่พระมหาเถรคันฉ่องพระราชครูลอบนำแผนประทุษร้ายนั้นมาแจ้งให้ศิษย์รักได้รู้ความ สมเด็จพระนเรศวรจึงถือเป็นเหตุประกาศเอกราช ตัดสัมพันธไมตรีกับหงสาวดี แลกวาดต้อนครัวมอญไทยข้ามแม่น้ำสะโตงกลับคืนพระนคร

ในปีพ.ศ. 2129 พระเจ้านันทบุเรงทรงแค้นเคืองสมเด็จพระนเรศ ฝ่ายสมเด็จพระมหาธรรมราชาพระราชบิดาก็เสด็จสวรรคต สมเด็จพระนเรศฯจึงเสด็จขึ้นเสวยราชสมบัติครองกรุงศรีอยุธยาสืบต่อจากพระราชบิดา ข่าวการผลัดแผ่นดินของอยุธยารู้ไปถึงพระเจ้านันทบุเรง พระองค์สำคัญว่าราชอาณาจักรสยามจะไม่เป็นปกติสุขเป็นช่องชวนชิงเชิง จึงโปรดให้มังสามเกียดอุปราชเจ้าวังหน้ากรีฑาทัพไปตีกรุงศรีอยุธยาอีกคำรบ ข้างสมเด็จพระนเรศฯทรงโปรดให้พระราชมนูแต่งพลเป็นทัพหน้าขึ้นไปดูกำลังข้าศึกถึงหนองสาหร่าย ทัพหน้าพระราชมนูปะทะเข้ากับทัพพม่าถึงขั้นตะลุมบอน แต่กำลังข้างพระราชมนูน้อยกว่าจึงแตกพ่ายถอยลงมาเป็นอลหม่าน สมเด็จพระนเรศฯทราบความจึงออกอุบายให้ทัพข้าศึกไล่เตลิดลงมาจนเสียกระบวนแล้วจึงทรงนำกำลังออกยอทัพข้าศึก ครั้งนั้นช้างทรงของสมเด็จพระนเรศฯ นามเจ้าพระยาไชยานุภาพ และช้างทรงของสมเด็จพระเอกาทศรถคือเจ้าพระยาปราบไตรจักรต่างตกน้ำมัน วิ่งร่าเบกพลฝ่าเข้าไปในทัพพม่ารามัญกลางวงล้อมข้าศึกและหยุดอยู่หน้าช้างพระมหาอุปราชา สมเด็จพระนเรศฯ จึงประกาศท้าพระมหาอุปราชแห่งหงสาให้ออกกระทำยุทธหัตถีเป็นพระเกียรติยศแก่แผ่นดิน ด้วยขัตติยมานะพระมหาอุปราชาก็ไสพระคชาธารออกทำคชยุทธด้วยสมเด็จพระนเรศฯ ขณะที่มังจาปะโร พระพี่เลี้ยงองค์สมเด็จพระมหาอุปราชได้ออกทำยุทธหัตถีกับสมเด็จพระเอกาทศรถสัประยุทธ์กันเป็นสองคู่ สู่มหาศึกคชยุทธ์ที่มีแผ่นดินเป็นเดิมพัน

ในปี พ.ศ. 2135 หลังพ่ายศึกยุทธหัตถี พระเจ้านันทบุเรงระบายพระโทสะที่สูญเสียรา­ชบุตร อุปราชแห่งหงสาโดยสังหารเหล่าแม่ทัพนายกองทั้งสิ้นทั้งปวง และเข้าไปปลงพระชนม์พระนางสุพรรณกัลยาและพ­ระราชโอรสธิดา สมเด็จพระนเรศวรจึงนำทัพชัยหมายแก้แค้นแทน­พระพี่นาง แม้จะได้รับคำทัดทานจากพระมหาเถรและพระมเห­สีมณีจันทร์ ฝ่ายพระเจ้าตองอูปกครองโดยเมงเยสีหตูผู้เป็นน้องเขยพระเจ้านันทบุเรงคิดจะศิโรราบต่ออโยธยาแต่ถูกทัดทานโดยพระมหาเถรเสียมเพรียม ให้ริบตัวพระเจ้านันทบุเรงและยึดอำนาจปกครองแผ่นดินพม่าเสียเอง พระเจ้านันทบุเรงเมื่ออับจนหนทางไร้ญาติมิตรเข้าช่วยเหลือ ตะโดธรรมราชาเจ้าเมืองแปรและพระเจ้านยองยานก่อกบฎ นรธาเมงสอเจ้าเมืองเชียงใหม่เข้ากับอโยธยา จึงยอ­มให้นัดจินหน่องราชบุตรแห่งเจ้าเมืองตองอู­พาพระองค์พร้อมกวาดต้อนทรัพย์สินและผู้คนจ­ากหงสาไปไว้ยังตองอูจนหมดสิ้น ครั้นสมเด็จพระนเรศวรเสด็จถึงเมือง หงสาวดีก็กลายเป็นเมืองร้างไปเสียแล้ว ศึกครั้งนี้สมเด็จพระนเรศวรจึงต้องยกทัพตา­มต่อตีไปยังตองอู เพื่อหมายสังหารพระเจ้านันทบุเรงให้จงได้

## นักแสดง

* กระต่ายขาว ดาวรุ่ง รับบท สมเด็จพระนเรศวรมหาราช (พระองค์ดำ)
* ธนวรรณ ดาวรุ่ง รับบท พระสุพรรณกัลยา
* ฟ้าประทาน หลานหอมหวล รับบท สมเด็จพระเอกาทศรถ (พระองค์ขาว)
* แก้วใจ พรประเสริฐ รับบท พระวิสุทธิกษัตรีย์
* จะเด็ด ดาวรุ่ง รับบท พระเจ้าหงสาวดีนันทบุเรง
* เอกลักษณ์ ลูกธนบุรี รับบท พระมหาอุปราชามังกยอชวา (มังสามเกียด)
* เสมาทอง ดาวรุ่ง รับบท ขุนรามเดชะ
* เนตรชนก ดาวรุ่ง รับบท แม่หญิงเรไร
* สุรชัย พ่วงเพชร รับบท ขุนพิชัยรณฤทธิ์
* น้ำเพชร ดาวรุ่ง รับบท ทักษิณี
* นก ธนากร รับบท ทักษิณา
* สามารถ มาลัยกุล รับบท ชายธง
* โสภา มาลัยนาค รับบท เจ้านางศรีจันทรา
* คุรัญญา รุ่งศิลป์ รับบท ท้าววรจันทร์
* จิตรลดา ดาวรุ่ง รับบท พระมเหสีศุภยา
* แอนนา เชิญยิ้ม รับบท เจ้านางเมวดี
* พงษ์นภา แย้มผิว รับบท พระสังคทัต
* เทพประธาน ดาวรุ่ง รับบท มังจาปะโร
* วิลาวัลย์ ดาวรุ่ง รับบท เจ้านางจ้าวอินทรฺ์
* สิทธิมงคล ดาวรุ่ง รับบท ขุนวังกยินโย
* ศรราม ดาวรุ่ง รับบท พระเจ้าแปรนรบดี
* ปรารมภ์ พรหมประทาน รับบท เสมา
* เพชรพนมพร รุ่งศิลป์ รับบท หัวหมู่ขัน
* เมทะนี วัฒนา รับบท หัวหมู่ทับ
* โสภา นาคะศิลป์ รับบท ดวงแข
* กฤษณะ ดาวรุ่ง รับบท สิน
* ต๋อย โปเต้ รับบท สมบุญ